પલ્લવી ઘણુંખરું રમણના સ્વભાવની વાતો કરતી હતી. હસમુખ, શરીરે હૃષ્ટપુષ્ટ હોવાને લીધે રમણ ખૂબસુરત પણ હતો. રમણે શા માટે અત્યાર સુધી લગ્ન નથી કર્યા? પલ્લવી ઘણું ખરું તેના વિષયમાં વાત કરવા ઉપર તે એક અલગ વ્યક્તિત્વથી ઉત્પન્ન રુચિ જ સમજતો રહ્યો. દર અસલ તેની જિંદગી એટલી સુંદર રીતે વીતી રહી હતી કે કોઈ મુશ્કેલી ઊભી થશે તે બાબતમાં વિચાર્યું પણ નહોતું. પાંચ વરસના લગ્નજીવનમાં બંનેને કોઈ ફરિયાદની તક નહોતી મળી. પરંતુ રમણના આવવાથી પલ્લવી આટલી કેમ બદલાઈ ગઈ? કેમ કે તે પરાગ પ્રત્યે ઈમાનદાર ના રહી. પલ્લવી શરૂઆતથી જ હસમુખી અને આનંદી સ્વભાવની હતી. તેની સામે પરાગ ધીરગંભીર અને શાંત સ્વભાવનો હતો. તેને પ્રેમ કરવાની ઉચ્છૃંખલ રીત પસંદ નહોતી. પલ્લવીએ કોશિશ કરી પરાગને તેની રીતે જીવવાની પરંતુ કરી ના શકી. તે પોતે જ ક્યારે પરાગના વિચારો સાથે સહમત થઇ ગઈ તેની તેને પોતાને પણ ખબર ન પડી.